Φιλέτο κοτόπουλου με κάππαρη και ντοµατίνια
Ζουμερό φιλέτο κοτόπουλο και ζυμαρικά της αρεσκείας μας με ντοματίνια και κάππαρη, έτοιμα σε λιγότερο από μισή ώρα. Ό,τι πρέπει για το καθημερινό τραπέζι.
700 γρ. φιλέτα από στήθος κοτόπουλου, κοµµένα εγκάρσια στα δύο για να γίνουν πιο λεπτά και να ψηθούν πιο γρήγορα, 1 κουτ. σούπας µουστάρδα, 500 γρ. πράσινες ταλιατέλες ή άλλο ζυµαρικό της αρεσκείας µας, 150 γρ. κάππαρη, καλά ξαλµυρισµένη και στραγγισµένη, 20 µικρά ντοµατίνια, τα φύλλα από 1/2 µατσάκι µαϊντανό, ψιλοκοµµένα, 10 - 15 φύλλα φρέσκου δυόσµου, χοντροκοµµένα, αλάτι, φρεσκοτριµµένο πιπέρι, 70 ml ελαιόλαδο
Για το φιλέτο κοτόπουλου με κάππαρη και ντοµατίνια, βράζουμε τα ζυμαρικά σε μια κατσαρόλα με μπόλικο αλατισμένο νερό που κοχλάζει, σύμφωνα με τις οδηγίες της συσκευασίας. Τα σουρώνουμε.Παράλληλα, σε ένα μεγάλο τηγάνι ή σε μια φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε τα φιλέτα του κοτόπουλου για περίπου 2 - 3 λεπτά από κάθε πλευρά, μέχρι να ροδίσουν καλά. Προσθέτουμε τη μουστάρδα, τα ντοματίνια και την κάππαρη, ανακατεύουμε, αλατοπιπερώνουμε (αλάτι με φειδώ, διότι η κάππαρη εξακολουθεί και μετά το ξαλμύρισμα να είναι αλμυρή) και μαγειρεύουμε για άλλα 3 - 4 λεπτά ή μέχρι να γίνει. Αν χρειαστεί, προσθέτουμε ελάχιστες κουταλιές νερό κατά το ψήσιμο του κοτόπουλου. Προσθέτουμε τα ζυμαρικά, το δυόσμο, το μαϊντανό και ανακατεύουμε καλά και σερβίρουμε το φιλέτο κοτόπουλου με κάππαρη και ντοµατίνια.
Ζυμαρικά,Κοτόπουλο,Ντομάτα